сертификат трябва да е същият като указанието за титуляря на сертификата (Certificate Holder Reference) в сертификатите на бордовото устройство.“;
 ii)
 в раздел CSM_124 изискването за информация в стъпка 2 се заменя със следното:
 „info = сериен номер на бордовото устройство или идентификатор на искането за сертификат, както е специфициран в CSM_123“;
 iii)
 раздел CSM_128 се заменя със следното:
 „CSM_128
 Съответният MSCA трябва да съхранява архивни записи за всички специфични за бордово устройство ключове за DSRC, които е генерирал, техния номер на версия и серийния номер на бордовото устройство или идентификатора на искането за сертификат, който е използвал за тяхното създаване.“;
 и)
 в точка 9.3.1, в раздел CSM_135 първият абзац се заменя със следното:
 „За кодиране на обекти от данни в сертификатите трябва да бъдат използвани разграничените правила за кодиране (DER) съгласно [ISO 8825-1]. Пълното кодиране на сертификата, в т.ч. всички байтове за таг и дължина, е показано в таблица 4.“;
 й)
 в точка 9.3.2.3 раздел CSM_141 се заменя със следното:
 „CSM_141
 Оторизацията на титуляря на сертификата се използва за идентифициране на типа на сертификата. Тя се състои от шестте най-старши байта от идентификатора на заявката за тахограф, следвани от типа уред, указващ за какъв тип уреди е предназначен сертификатът. При сертификат за бордово устройство, сертификат за карта на водач или сертификат за карта за монтаж и настройки типът уред се използва също така, за да се направи разлика между сертификат за взаимно удостоверяване на автентичността и сертификат за създаване на цифрови подписи (вж. раздел 9.1 и допълнение 1, тип данни EquipmentType).“;
 к)
 в точка 9.3.2.5, в раздел CSM_146 се добавя следният абзац:
 “Забележка: При сертификат на карта стойността на CHR трябва да бъде равна на стойността на cardExtendedSerialNumber в EF_ICC; вж. допълнение 2. При сертификат на EGF стойността на CHR трябва да бъде равна на стойността на sensorGNSSSerialNumber в EF_ICC; вж. допълнение 14. При сертификат на бордово устройство стойността на CHR трябва да бъде равна на елемента vuSerialNumber от VuIdentification, вж. допълнение 1, освен ако към момента, когато подава искане за сертификат, производителят не знае специфичния за него сериен номер.“
 л)
 в точка 9.3.2.6 раздел CSM_148 се заменя със следното:
 „CSM_148
 Датата на влизане в сила на сертификата показва началната дата и час на срока на валидност на сертификата.“;
 м)
 точка 9.3.3 се изменя, както следва:
 i)
 в раздел CSM_151 първият абзац се заменя със следното:
 „При поискване на сертификат MSCA трябва да изпрати на ERCA следните данни:“;
 ii)
 раздел CSM_153 се заменя със следното:
 „CSM_153
 Производител на оборудване изпраща следните данни в искане за сертификат до MSCA, които да дадат възможност на MSCA да създаде указанието на титуляря на новия сертификат на оборудване:
 -
 сериен номер на оборудването, ако е известен (вж. CSM_154), който да е уникален за производителя, типа на оборудването и месеца на производство. В противен случай, уникален идентификатор на искането за сертификат,
 -
 месеца и годината на производство на оборудването или на искането за сертификат.
 Производителят гарантира, че тези данни са правилни и че полученият от MSCA сертификат е вложен в оборудването, за което е предназначен.“;
